钦定古今图书集成/明伦汇编/皇极典/第226卷 > 陈
## 钦定古今图书集成/明伦汇编/皇极典/第226卷 > 陈

### 武帝

按《陈书武帝本纪》，“高祖智以绥物，武以宁乱，英谋独
运，人皆莫及。故能征伐四克，静难夷凶。至升大麓之
日，居阿衡之任，恒崇宽政，爱育为本，有须发，调军储，
皆出于事，不可息。加以俭素自率，常膳不过数品，私
飨曲宴，皆瓦器蚌盘，肴核庶修，裁令充足而已，不为
虚费。初平侯景，及立绍泰，子女玉帛，皆班将士。其充
闱房者，衣不重彩，饰无金翠，歌钟女乐，不列于前。及
乎践祚，弥厉恭俭，故隆功茂德，光有天下焉。”按《本
纪》赞，“高祖英略大度，应变无方，盖汉高、魏武之亚矣。
及西都荡覆，诚贯天人。王僧辩阙伊尹之才，空结桐
宫之愤，贞阳假秦兵之送，不思穆嬴之泣。高祖乃蹈
元机而抚末运，乘势隙而拯横流，王迹”所基，始自于
此，何止戡黎升陑之捷而已焉。故于慎徽时序之世，
变声改物之辰，兆庶归以讴歌，炎帝去如释负，方之
前代，何其美乎！

### 文帝

按《陈书文帝本纪》，“世祖起自艰难，知百姓疾苦，国家
资用，务从俭约。常所调敛，事不获已者，必咨嗟改色，
若在诸身。主者奏决，妙识真伪，下不容奸，人知自励
矣。一夜内刺闺，取外事分判者，前后相续。每鸡人伺
漏，传更签于殿中，乃敕送者必投签于阶石之上，令
枪然有声，云吾虽眠亦令惊觉也。”始终梗概，若此者
多焉。按《本纪》赞“世祖自初发迹，功庸显著，宁乱静
寇，首佐大业。及国祸奄臻，入承宝祚，兢兢业业，真若
驭朽。加以崇尚儒术，爱悦文义，见善如不及，用人如
由己，恭俭以御身，勤劳以济物。自昔允文允武之君，
东征西怨之后，宾实之迹，可为联类。至于仗聪明，用
鉴识，斯则永平之政，前史其论诸。”

### 宣帝

按《陈书宣帝本纪》，太建五年夏四月癸亥，诏北伐众
军所杀齐兵并令埋掩。七年夏四月，监豫州陈桃
根上织成罗纹锦被裘各二，诏于云龙门外焚之。
十年夏四月诏曰：“惟尧葛衣鹿裘，则天为大；伯禹敝
衣菲食，夫子曰无间然。故俭德之恭，约失者鲜。朕君
临宇宙，十变年籥，旰日勿休，乙夜忘寝。跂予思治，若
济巨川，念兹在兹”，懔同驭朽。非贪四海之富，非念黄
屋之尊，导仁寿以寘群生，宁劳役以奉诸己。但承梁
季，乱离斯瘼，宫室禾黍，有名亡处。虽轮奂未睹，颇事
经营，去泰去甚，犹为劳费。加以戎车屡出，千金日损，
府帑未充，民疲征赋。百姓不足，君孰与足？兴言静念，
夕惕怀抱，垂训立法，良所多惭，《斲雕》为朴，“庶几可慕。
雉头之服既焚，弋绨之衣方袭。损撤之制，前自朕躬，
草偃风行，冀以变俗。往者御府堂署所营造礼乐仪
服军器之外，其馀悉皆停息。掖庭常供王侯妃主，诸
有奉恤，并各量减。”十三年十二月己巳，诏：“非军国
所须，多所减损，归于俭约。　高宗在田之日，有大度
干略，及乎登庸，实允天人之望。”梁室丧乱，淮南地并
入齐。高宗太建初，志复旧境，乃运神略，授律出师。至
于战胜攻取，献捷相继，遂获《反侵地》，功实懋焉。及周
灭齐，乘胜略地，还达江际矣。